Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 8. melléklet a 31/2010. (V. 13.) EüM rendelethez
Paragraph Index: 541

4. A felnőttkori fisztulázó Crohn-betegség biológiai kezelése 4.1. Indukciós kezelés sipolyozó Crohn-betegségben Komplex perianális (több sipolynyílású, magas transsphinctericus vagy tályoggal szövődött, gyulladt rectum nyálkahártya mellett kialakuló, vagy rectovaginalis helyzetű), vagy abdominális fisztula esetén második vonalban [antibiotikum és azathioprin kezelés elégtelensége (PDAI >4) vagy intoleranciája esetén] indikált az anti-TNF-D kezelés (EL1a, RGB). Fisztulázó betegségtípusban az első vonalbeli kezelésnek nem része a szisztémás szteroidok alkalmazása. A tályogot drenáló fisztula anti-TNF-D kezelése csak a tályog drenálása (seton behelyezése) után kezdhető meg. 4.2. A Magyarországon jelenleg engedélyezett készítmények közül: 4.2.1. Infliximab esetében: 5 mg/ttkg intravénás infúzióban, 2 órás infundálási időtartamban a 0.,

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes